དེ་བས།ང་ཚོ་ཞེས་པའི་མིང་གི་གདགས་གཞི་འདི་ནི་རྩ་ཆེན་དང་སྟོབས་ཤུགས་ཤིག་ཡིན་པ་ང་ཚོས་ཤེས་ན་ལེགས།ང་ཚོ་ཞེས་པའི་དོན་ནི་འུ་ཚོའམ་རང་རེ་དང་ཐག་ཉེ་བོ་འདུག་འདོད་ཅིང་།ཐུན་མོང་དུ་བསྙེག་བྱ་ཡོད་པ་དང་།དུས་དང་དུས་མ་ཡིན་པར་སྐབས་འཕྲལ་དུ་འདོད་དོན་མཐུན་པ།ལམ་ཐིག་གཅིག་གི་སྟེང་གི་མི་ཡི་སྡེ་ལ་ད་གཟོད་ང་ཚོ་ཞེས་འབོད་འོས་སྙམ།གཞུང་གིས་ང་ཚོ་ཞེས་པའི་ཐ་སྙད་རིགས་ཞེན་ཅན་འདི་དཀྱིལ་སྙིང་དུ་བཟུང་སྟེ།ཅི་བྱས་ཐམས་ཅད་ང་ཚོའི་ཆེད་དུ་ཡིན་ཟེར།དོན་དག་ཇི་སྙེད་ཅིག་ང་ཚོ་ལ་ཁག་འགེལ་བྱེད་ཅིང་།ང་ཚོ་ཞེས་གླེང་བ་ན་མི་མང་པོ་ཞིག་འཁྲུལ་གྱིན་འདུགཆབ་སྲིད་ཀྱི་སྲིད་བྱུས་ཀྱི་དབང་གིས་ད་ལྟ་སོ་སོའི་འདུ་ཤེས་སུ་ང་ཚོ་ཞེས་པའི་མིང་འདིའི་གོ་དོན་གྱི་འཇུག་ཡུལ་མི་འདྲ་བར་འགྱུར་བ་ཐེབས་ཡོད།ང་ཚོའི་སྟོབས་ཤུགས་དེ་གཞུང་ཕྱོགས་ཀྱིས་བེད་སྤྱད་ནས།གལ་སྲིདང་ཚོའིསྟོབས་ཤུགས་དང་ཁེ་ཕན་དུ་འགྱུར་བ་ན།ང་ཚོར་ཉེན་ཁ་ཆེ།གཞུང་དང་སྒེར་ནི་མ་གཞི་ནས་ཁ་ཁ་སོ་སོ་རེད།ཐུན་མོང་ཐོག་གོང་འཕེལ་གཏོང་བའི་བྱ་བཞག་ལས་གཞན་གཞུང་ལ་གཞུང་གི་བྱ་བ་དང།སྒེར་ལ་སྒེར་གྱི་དོན་དག་དང་གསང་བ་ཡོད་པ་རེད།ང་ཚོའི་མི་གཞི་དང་རིན་ཐང་ལྟ་ཚུལ་སོགས་གཞུང་གི་ལྕེ་ཐོག་གིང་ཚོཡིས་མཚོན་མི་ཐུབ་ཅིང་།ང་ཚོར་ཁྱད་ཆོས་ལྡན་པའི་རང་གི་དགའ་སྐྱོ་ཆགས་སྡང་ཡོད་པས།གཞུང་ཕྱོགས་ཀྱི་ཁྱད་ཆོས་ལྡན་པའི་ང་ཚོདང་ང་ཚོ་གཉིས་མིང་གཅིག་དོན་གྱི་རྣམ་གྲངས་མི་འདྲ་བ་ཡིན་ནོ།